روسیا "دا خالق، باشقانلیق سئچیمی اوچون بوگون صاندیق باشینا گیدیر.
سئچیملرده، اولکه‌نین دولت باشقانی اولان ولادیمیر پوتین "آلتی ایللیک وظیفه‌دکی سوره‌سی‌نین سونا ارمه‌سی‌نین آردین‌دان وظیفه‌یه گله‌جک کیشینی سئچه‌جک.
پرزیدنت مقامینا 4ونجو دفعه کئچمک ایسته‌ین پوتین، 7 نامیزدله یاریشیر.
سون سورغولارا گؤره، پوتینین سس‌لرین ان آز فایزینی 65ینی آلماسی گؤزلنیلیر.
خالقین یوزده 70ی‌نین سس وئرمه‌سی حالیندا، پوتین‌ین غلبه‌سی "حتمی" اولا‌راق شرح اولونور.
روس لیدرین هاوادارلاری‌نین یئگانه قایغی‌سی ایسه قاتیلیم نیسبتیدیر.
پوتینین سئچیلمه‌سینی ایسته‌ین‌لر، غلبه‌نی قطعی گؤرن هاوادارلاری‌نین سس وئرممه‌سین‌دن ناراحاتدیر.
ولادیمیر پوتینین بو یاریشدا 7 رقیبی وار.
موخالیف لیدر آلکسی ناوالنی، حاقیندا اولان روشوت ایله گوناهلاندیرماسین‌دان حؤکم گئیمه‌سی سببیله سئچکییه قاتیلمیر.
روس لیدرین سئچکییه گیرن ان یاخین رقیبی، کومونیست پارتیسی نامیزدی پاول گرودینینه دستک ایسه 7 فایز.
نامیزدلردن بیری ده، پوتینین ان یاخین دوستونون قیزی اولان تلویزیون آپاریجی‌سی کسئنیا سوبچاک.
سوبچاکا دستک ایسه یالنیز 2 فایز.
داها اوّل 2 دفعه باش ناظیر و 3 دفعه ده دولت باشقانیلیغی ائدن پوتین؛ 2000، 2004 و 2012 سئچیم‌لرینده 2نجی تورا قالما‌دان سئچیلمیشدی.
اوی ایستیفاده ائتمه ایش‌لری ایلک اولا‌راق روسیانین اوزاق شرقینده یئرلشن کامچاتکا و چوکوتکا بؤلگه‌لرینده باشلادی. بورادا صاندیق‌لار دونن تورکیه ساعتی ایله 23.00ده آچیلیب.
صاندیق‌لار ان سون روسیانین لهستان ایله لیتوانی آراسیندا یئرلشن بؤلگه‌سی کالینینگراددا تورکیه ساعتی ایله 21.00ده باغ‌لانا‌جاق
ایلک توردا یئترلی اکثریت تامین اولونماسا، 2-جو تور 8 آوریلده کئچیریله‌جک.
